CELEX: C2005/257/05
Language: sl
Date: 2005-10-15 00:00:00
Title: Zadeva C-306/05: Predlog za sprejem predhodne odločbe na podlagi sklepa Audiencia Provincial de Barcelona (Španija) z dne 7. junija 2005 v zadevi Sociedad General de Autores y Editores de España (SGAE) proti Rafael Hoteles, S.A.

15.10.2005   
            
            
               SL
            
            
               Uradni list Evropske unije
            
            
               C 257/3
            
         Predlog za sprejem predhodne odločbe na podlagi sklepa Audiencia Provincial de Barcelona (Španija) z dne 7. junija 2005 v zadevi Sociedad General de Autores y Editores de España (SGAE) proti Rafael Hoteles, S.A.
   (Zadeva C-306/05)
   (2005/C 257/05)
   Jezik postopka: španščina
   Audiencia Provincial de Barcelona (Španija) je s sklepom z dne 7. junija 2005 v zadevi Sociedad General de Autores y Editores de España (SGAE) proti Rafael Hoteles, S.A., ki ga je sodno tajništvo Sodišča prejelo 3. avgusta 2005, Sodišču Evropskih skupnosti predložila predlog za sprejem predhodne odločbe.
   Audiencia Provincial de Barcelona Sodišču predlaga, naj odloči o naslednjih vprašanjih:
   
               1.
            
            
               Ali je namestitev televizijskih sprejemnikov na katerih se preko kabla oddaja televizijski signal, ki je zajet s satelita ali zemlje, dejanje priobčitve javnosti na katerega se nanaša pričakovana uskladitev nacionalnih predpisov o varstvu avtorskih pravic iz člena 3 Direktive 2001/29/ES Evropskega parlamenta in Sveta z dne 22. maja 2001 (1)?
            
         
               2.
            
            
               Ali je to, da se hotelska soba šteje za strogo zaseben prostor in da se zato šteje da priobčitev, strojena s televizijskimi sprejemniki, ki oddajajo signal, ki ga predhodno zajame hotel ni priobčitev javnosti, v nasprotju z varstvom avtorskih pravic, ki ga nalaga Direktiva 2001/29/ES Evropskega parlamenta in Sveta z dne 22. maja 2001?
            
         
               3.
            
            
               Ali je mogoče zaradi varstva avtorskih pravic pred dejanji priobčitve javnosti določenega v Direktivi 2001/29/ES Evropskega parlamenta in Sveta z dne 22. maja 2001, dejanje priobčitve, ki se opravi s televizijskim sprejemnikom nameščenim v hotelsko sobo šteti za dejanje priobčitve javnosti, če ima ta nadaljnja javnost dostop do dela?
            
         
      (1)  O usklajevanju določenih vidikov avtorske in sorodnih pravic v informacijski družbi (UL L 167, 22.6.2001, str. 10).